als_Latn dik_Latn sag_Latn
Uefa Europa League rikthehet sot ne mbrëmje me sfidat e katërta ne 12 grupe. Vizion Plus do të ofroje sot në orën 21: 05 emocionet e ndeshjes Napoli vs Young Boys, një takim që i takon Grupit I, e që është shumë i rëndësishëm për italianet në kuadër të objektivit për t’i shkuar deri në fund këtij kompeticioni. Rivaliteti në këtë grup është shumë i fortë për dy vendet e para pasi Yong Boys, Napoli dhe Sparta e Pragës kanë nga 6 pikë. Sfida pritet të jetë edhe më e bukur po të kemi parasysh se zviceranet mundën pastër 2 me 0 Napolin me 23 tetor në fushën e tyre. Për pasojë skuadra e Benitez do të kërkoje fitoren jo vetëm për të mos vënë në diskutim kualifikimin, por edhe për t’u hakmarrë ndaj zviceraneve. Për italianet nuk do te jete i gatshëm Michi i dëmtuar, ndërsa Benitez do të mbështetet sot tek Insinje dhe Mertens për të thyer zviceranet të cilët jashtë fushe ne Europer shfaqen një skuadër e brishte. Ndërkohe edhe Platforma Tring do të ofroje ndeshjet me te mira të mbrëmjes së sotme ku spikas transfreta e Interit në France kundër Sent Etien. Në një ndeshje ku zikaltrit nëse fitojnë mund të mbyllin llogarite për kualifikimin në grupin F, ndërsa ne Turqi luhet akti i dytë i derbit të Ballkanit Beshiktash vs Partizani i Beogradit, sfide e grupit C. Sigurisht që grupi më i fortë ku përplasjet e sotme do të kenë vëmendje maksimale është edhe ai H, ku në Angli, Evertoni kryesues me 5 pike do të presë Lilën që ka 3 pikë në një ndeshje që gjithashtu do të vijë e transmetuar në platformën Tring sikurse edhe ndeshja Sevija vs Standart Liezh e grupit G me spanjollet që kryesojnë për momentin me vetëm një pikë avantazh në raport me skuadrën belge.
als_Latn